JUMAL KÕNELEB
Tere jälle!
Majandus on ühine teema meie kõigi jaoks.
See võib olla konkreetne ja lausa keeruline teema.
Oleme käinud usus 16 aastat.
Majanduses oleme pidanud kõige raskemaid võitlusi.
Ühtlasi on see ka valdkond,
milles oleme saanud päris palju õppida.
Tahamegi seda teiega jagada, mida Jumal on meile õpetanud.
Tema teab sellestki tõesti palju.
Sellest asjast räägime kohe päris mitu korda.
Püüame seda Issanda abil Piiblist uurida
ja koos leida vastuseid nii hästi kui oskame.
Teame, et sel teemal on võimalik edasi minna.
Olgu olukord kui raske tahes,
siis ei ole kunagi liiga hilja minna mingil kombel edasi.
Üks samm teise järel.
Kuigi elame Soomes, mis on üks maailma rikkaim riik,
kohtame Janiga siiski inimesi ja neid on meie ümber palju,
kellel on sellegi poolest suured väljakutsed selles valdkonnas.
See pole sugugi keeruline
üksnes pensionäridele, raskuses tudengite,
üksikvanemate eludes või töötute olukorras.
See on valdkond,
mis tekitab ahistust, segadust ja riiakust,
isegi siis, kui mõlemad lapsevanemad töötavad.
See võib ikkagi olla valdkond, mis on raske ja väljakutsuv.
Mitmed meist vajavad selles mitmesugust abi ja tarkust.
Soomes pole sellist vaesust nagu mitmetes arengumaades,
kus on inimestel üle mõistuse suured võlad,
mis tekitavad nii suurt stressi, et kogu elurõõm kaob.
Võitlusi ja raskusi on selles valdkonnas mitmetel.
Kui sinu olukord on selline,
et oled hukkumas ega tea, mida teha, siis me palvetame,
et saaksid nüüd tarkust just oma olukorra tarbeks.
Olgu see olukord milline tahes
või võlakoorem kui tahes suur, Jumal on ikkagi sellest suurem!
Kas pole hea teada?
Me saime Issandalt,
nagu sa alguses mainisid, lausa võimatu ülesande.
See ongi Issandale loomuomane.
Ta on suurim ning Kõikvõimas Jumal.
Tema unistused on ka suuremad,
kui meie pisikesed unistused ja mõtted asjade kohta.
Piibel ütleb, et nii palju kõrgem, kui taevas on maast,
nii palju kõrgemad on Issanda mõtted meie mõtetest.
Kui saime Issandalt
pea võimatu ülesande rajada kristlik kool,
siis oleme olnud tuhandeid kordi selles olukorras,
et sissetulek on väiksem, kui väljaminekud.
Kui Jumal kutsub midagi tegema,
siis see on meie jaoks rohkem või vähem võimatu.
Just sellepärast vajamegi Jumalat.
Sageli just siis, kui arvame, et asi on kontrolli all,
siis laiendab Jumal seda tööd veelgi.
Ta venitab meie usku
ning peame kogu aeg kasvama, venima ja laienema.
Mina olen meie ühingus rahaasjade eest vastutav.
Seisan iga päev nende küsimuste ees.
Kuigi meil on Agape - keskuses väga hea süsteem,
suurepärane eelarve ja täielik kontroll kõige üle,
sest teame ette kõiki arveid ja makse, mis on tulemas,
meil on kenad tabelid, kõik on hästi korras,
meil ei ole võlgasid ja arved tasume õigeaegselt,
siis ometi tekib see küsimus, kui kulud ületavad sissetulekuid.
See pilt on meie silme ees peaaegu kogu aeg.
Mida praktiliselt teha,
kui oled küsimuse ees, kus tulud on väiksemad kui kulud?
Kuidas reageerida?
See ei puuduta ainult meid, tavalisi inimesi,
vaid peaaegu kõiki kogudusi, mida me külastame.
See küsimus on kogudustes pidevalt võitluse all.
Palju asju ja unistusi võiks täide viia,
palju selliseid asju, mis kui põlevad südames,
kuid siiski pole kogudusel selleks piisavalt raha.
Teame Soome majandusest, et kogu riik võitleb selle teemaga.
Soome riigi väljaminekud
on igapäevaselt suuremad, kui meie sissetulekud.
Mida siis teha?
Kas tuleb võtta rohkem laenu või vähendame väljaminekuid,
mis tekitab omakorda puudust ja kannatusi?
Mida tuleks teha?
Kui mõtelda ülemaailmselt, pean silmas arengumaid,
kes võitlevad sellega, et pole isegi piisavalt toitu,
kus inimesed surevad nälga, sest vajadused ületavad sissetuleva.
See küsimus puudutab igat inimest maailma igas punktis kogu aeg.
Kui vaatame maailma olukorda, märkame, et me pole täielikult
osanud leida selles küsimuses vastust.
Võitleme, mõtleme ja oleme selle küsimuse ees kogu aeg.
Mul on üks tore sõber, pensionärist proua,
kelles on tekkinud soov aidata väikest orbudekodu Pakistanis.
Tal oli, tänu Jumalale, veidi raha kogunud.
Ta aitas sellel orbudekodul ehitada uut koolimaja.
Ta kirjutas mulle e-kirja.
Ta oli annetanud neile raha
ja said ehitada uue internaatkooli, kuhu lapsed kolisid.
Ta kirjutas: "Milline rõõm, kui nad said elu esimese
koolivormi ja kingad, mida ei saa kõik endale lubada!
Nad saavad endale
esimest korda elus oma teki, millesse end külmal ööl mässida.
Lisaks kampsuni ja mütsi, korraliku madratsi ja narivoodi.
Seni on nad maganud põrandal
õhukese mati peal ilma tekita õhukestes riietes."
Ta ostis neile ka aastaks pudruaineid.
Siis said tema säästud otsa.
Orbudekodu internaatkooli tegevus jätkus Pakistanis.
Seal on 60 last.
Iga päev on kolm söögikorda
ja muud vajadused - laste riided ning koolitarbed.
Lisaks õpetajate ja personali vajadused.
Mida ta nüüd peaks tegema?
Kas peaks lihtsalt eirama?
Mida ta peaks tegema?
Need on suured küsimused, mille ees oleme kristlastena.
Sellepärast tunneme,
et tahame tõesti koos sellesse teemasse süveneda.
Meie elu on olnud sageli paras väljakutse.
Piibel lubab kirjas filiplastele,
et Jumal täidab kõik meie vajadused.
Kui vaatame möödunule,
siis võime tunnistada, et Ta on seda tõesti teinud.
Alguses, kui alles rajasime kooli
ja kogu pere pidi elama usust, siis ma unistasin loteriivõidust.
Ma ei usu, et olen ainuke.
Võib-olla oled sinagi mõtelnud, et loteriivõit teeks kõik korda.
Saaks kõik arved makstud, võlad tasutud ja kõik oleks korras!
Miks Jumal ei aita lotos võita?
Äsja usuletulnuna mõtlesin, et kui uskuda, siis tulebki võit.
Paar miljonit oleks ju täiesti arvestatav stardikapital.
Oleks tore, kui Jumal koristaks meie jamad ära
ja kustutaks kõik võlad ning kõik oleks mugav.
Tõde on aga see,
et sageli juhtub lotovõitjatega nii, nagu öeldakse:
mis kergelt tuleb, see kergelt läheb.
Jumal ei andnud meile loteriivõitu.
Mõistsin, et see pole Jumala tahe, et hakkaksime loteriid mängima.
Jumal tahab anda meile midagi palju väärtuslikumat.
Piibel nimelt ütleb Õpetussõnad 16:16:
"Kui palju parem on hankida tarkust kui kulda,
ja arukuse hankimine on hõbedast olulisem."
Mul läks veidi aega mõistmaks, et Taevaisa tahab anda mulle
tarkust ja mõistmist, kuidas teha asju õigesti.
Tarkust selle jaoks, et saaksime oma rahaasjad korda.
Minu puhul nõudis see alandumist.
Pidin tunnistama,
et mul pole seda tarkust, mida ma vajan.
Jumal, aita mind selles asjas.
Kui läheme sellesse seiklusesse,
peame esimesena teadma, et Issand tahab meid tõesti aidata.
Olgu meie olukord milline tahes,
Tema tahab meid tõesti aidata just nendes igapäevastes asjades.
Just neis meie tavalistes argipäevastes võitlustes.
Ta on loonud meid ja kogu maailma.
Ta näeb ja kuuleb ning teab tulevikku ette.
Ta teab täpselt meie elu ja meie hetkeolukorda.
Ta on palju targem kui mina.
Ta teab, mille jaoks olen loodud ja mida on tark teha.
Ta tahab, et mõistaksime asju.
Ta tahab, et läheksime edasi,
õpiksime ja teeksime täna asju targemini kui eile.
Jesaja 48:12 öeldakse nii:
"Kuule mind, Jaakob, ja Iisrael, mu kutsutu!
See olen mina!
Mina olen esimene, mina olen ka viimne.
Minu käsi on rajanud maale aluse ja mu parem käsi on laotanud taeva;
kui ma neid hüüan, siis nad astuvad üheskoos ette."
"Tulge mu juurde, kuulge seda!
Mina ei ole algusest peale rääkinud salajas.."
Jumal ei taha meie eest asju salajas hoida.
"..juba kui see sündis, olin ma seal."
Kui tegime vigu, kukkusime läbi, siis oli Tema juba seal.
"Ja nüüd on Issand Jumal läkitanud minu ja oma Vaimu."
Salmist 17: "Nõnda ütleb Issand,
su lunastaja, (vabastaja, aitaja) Iisraeli Püha:
Mina olen Issand, su Jumal, kes sulle õpetab, mis on kasulik."
Mina olen Issand, kes sulle õpetab, mis on kasulik.
"..kes sind juhatab teele, mida sa pead käima."
See on imeline kirjakoht!
Vaatasin algkeelest seda fraasi
"õpetab, mis on kasulik", siis sõna "kasulik" tuleb sõnast
"tõusta või ronida, olla kasulik, väärtuslik või saada kasu".
Mina õpetan sulle,
kuidas saada kasu, edeneda ja hakkama saada.
See sõna tähendab ka kasumit või olla edukas.
Inglise keeles on see kirjakoht: "õpetan kuidas saada kasumit".
Issandal on hea plaan.
Tema plaan on viia meid edasi.
Seda on nii tähtis teada.
Piiblis on veel üks kirjakoht - Õpetussõnad 4:7.
Mis on tarkuse algus?
Kas vastus peaks olema Jumal?
"Tarkuse algus on see: taotle tarkust ja taotle arukust.."
Minu arust on see suurepäraselt öeldud!
"Tarkuse algus on see:
taotle tarkust ja taotle arukust kogu oma varanduse hinnaga."
Miks Jumal ütleb, et tarkus
on palju väärtuslikum, kui kuld ja hõbe?
Tööle tagasi vaadates võib näha,
et Jumal on andnud tarkuse ja teinud võimalikuks selle,
mida Joy just tunnistas, et kõik meie arved on makstud,
ja me pole kellelegi võlgu ega võta seda kunagi.
Seegi on tohutu ime.
See ei tule loteriivõidust, vaid tarkusest, mille saime
oma pisikese sissetulekuga targalt ümberkäimiseks.
Tegeleme oma kulutuste ja kohustuslike väljaminekutega
targalt ja vastutustundlikult.
Meil pole enam isiklikes ega kooli majandusasjades
võimatult suuri arvekuhjasid.
Me ei pea häbenema, et me ei suuda neid maksta.
Seda ei juhtu enam kunagi.
See on palju väärtuslikum,
kui ühekordne loteriivõit, mis küll aitab asju korraldada,
aga paari aasta pärast oleks olukord jälle samasugune.
Parem on elada rahus juba praegu, kas pole?
Jesaja 48:18 kirjakoht jätkub:
"Kui sa ometi oleksid tähele pannud mu käske!
Siis oleks su rahu olnud kui jõgi
ja su õigus oleks olnud otsekui mere lained."
Kui paneme tähele tema käske,
siis meie rahu on Tema sõnul nagu jõgi.
Õpetussõnad 2:6 ütleb nii: "Sest Issand annab tarkuse,
tema suust tuleb tunnetus ja arukus."
Nagu Joy ütles - Issand tahab tõesti aidata meid kõiki.
Ta tahab anda tarkust.
Jaakobuse kirjas 1:5 öeldakse otse:
"Kui kellelgi teist jääb vajaka tarkust,
siis ta palugu Jumalalt.."
See kirjakoht ei lähe edasi nii:
"kes kord annab ja kord mitte, kuidas parajasti tuju on."
See jätkub hoopis nii:
"kes kõigile annab heldelt ega tee etteheiteid.."
Eks ole imeline teada,
et Ta annab alati heldelt ega tee etteheiteid.
Kui majanduslik segadus me elus ongi meie enda põhjustatud,
siis ka sel juhul tahab Issand anda meile tarkust
ja annab seda etteheiteid tegemata.
Ta tahab meid alati aidata.
Pole vaja muretseda ka siis,
kui oleme saanud mõne rumalusega hakkama.
Tunneme end vahel nii rumalana või oskamatuna.
Ma ei saa seda kuidagi korda.
Sellest pole midagi!
Issand aitab ja annab tarkust.
Jeremia 29:11 ütleb nii: "Sest mina tunnen mõtteid,
mis ma teie pärast mõlgutan, ütleb Issand: need on rahu,
aga mitte õnnetuse mõtted, et anda teile tulevikku ja lootust.."
Teame, et suure võlakoormaga on tulevik justkui rikutud.
Kui meie majanduslik olukord on nii võimatu ja halb,
siis tundub, et kogu elu on jooksnud kui tupikusse.
See pole tulevik ja lootus.
Issand on aga sellest suurem.
Issand on suurem, kui meie olukord on selline,
et mul pole haridust, võimalusi ega ka vajalikke tutvusi.
Mul ei pruugi olla isegi jõudu hakata tööd otsima.
Ükski neist asjust ei ole suurem kui Taeva ja maa Looja.
Taeva ja maa Looja on meie elus alati suurem.
Tal on alati kavandatud abi meie kõikide jaoks.
Ta aitab igaüht isiklikult
ja on andnud meile tuleviku ja lootuse.
Selle poole me liigume ja hoiame kinni neist tõotustest
ning hakkame minema edasi majanduslikus valdkonnas.
Esimene asi on uskuda, et midagi võib muutuda.
Ma pääsen sellest kuidagi välja!
Olgu, ma ise seda ei osanud
ja olen ise selle kõik oma elus ära rikkunud.
Ma annan selle nüüd Sinu kätte, Issand!
Püüan nüüd Sind kuulata,
teen ühe asja korraga ja püüan sind kuulata selles.
Ta haarab siis kohe su elust kinni
ning hakkab tõmbama, mõjutama ja tegema asju.
Tasapisi, sammhaaval viib Ta meid edasi.
Mis vahet seal on, kui see võtab mõne aasta aega?
Parem läheme edasi, kui et jäämegi sellesse punkti,
kus oleme mõteldes, et sellest ei saa kunagi asja.
Jumal tõesti on hea Jumal.
Ta hoolib meie argipäevast.
Ta pole selline, kes hoolib ainult me vaimulikest vajadustest.
Ta hoolib meie elust tervikuna.
Konkreetsetest asjadest sinu elus, nagu näitkes rahaasjad.
Piiblis leidub nii palju tarkust, mis käib majandusasjade kohta.
Vanast Testamendist alates, kuni Piibli lõpuni välja.
Siin ei ole ainult õpetus, kuidas pääseda Taevasse.
Piibel on täis tarkust argiasjus.
Minul oli esimeseks sammuks
alandumine ja mõistmine, et ma tõesti vajan abi.
Ma vajan, Issand, Sinu tarkust!
Kui ka sinu lugu on selline, siis see on hea koht alustamiseks.
Kui sa tõesti vajad abi ja tarkust, siis sellest tulebki alustada.
Alandume ja mõistame olukorda
ja hakkame paluma Jumalalt abi sellesse olukorda.
Mitte lihtsalt hüüdes ja lootes,
et Ta ehk vastab ja saadab loteriivõidu.
Pigem nagu Piibel ütleb: otsige tarkust, tehke seda usus
ja Issand hakkab sulle rääkima oma Sõna või kasvõi mõne
ilmaliku raamatu kaudu, mis räägib majandusküsimustest.
Vajame kõik tarkust majandamiseks.
Võiksin veel rääkida imest, mis sündis meiega sel nädalal.
Räägi muidugi! - See sündis meie koolis.
Meie õpilased lähevad Kuopio saalihoki võistlustele.
Meil ei olnud koolil saalihokikeppe.
Kas vaja oli 14 hokikeppi? - Tegelikult 20 saalihokikeppi.
Mõtlesime, et nii on küll jama, kui lastel pole neid hokikeppe.
Teistel kõigil seal võistlustel on ilmselt uhke varustus.
Palvetasime Issanda poole.
"Me vajame hokikeppe. Anna meile saalihokikepid!"
Jan helistas ainult ühte firmasse,
rääkis olukorrast ning küsis, kas saaks annetusena hokikepid.
Me saimegi 20 hokikeppi.
Uhiuued saalihokikepid.
Mõelda vaid, et selline asi juhtus.
Milline ime laste jaoks koolis!
Nüüd palvetame.
Tänu Taevaisa, et Sa näed meie kõigi olukorda!
Tänu, Issand, et Sa tõesti oled suurem
kui kõik meie võlakoormad ja probleemid!
Ülistame ja kiidame Sind selle eest, Issand,
et oled alati suurem kui kõik meie raskused!
Me kuulutame nüüd Jeesuse Kristuse nimel
võitu ja vabadust igaühele, kes võitleb majanduse valdkonnas.
Kuulutame, et kõigile tuleks abi ja tarkus,
mida keegi meist vajab Jeesuse nimel!
Tänu, Issand, et taganeb
masenduse ja lootusetuse vaim, mis võib olla paljude kohal.
See taganegu nüüd, Jeesuse nimel!
Tänu, Issand, et keegi meist ei pea olema lootusetuses,
sest Sina oled meiega!
Kuulutame, et Sina annad meile kõigile
hea tuleviku ja lootuse, olgu olukord milline tahes!
Olgu maailma või Soome majandusolukord milline tahes,
oled Sina sellest suurem.
Tänu, Issand, et oled kuulnud seda palvet!
Usume, et oled kuulnud meid ja Sa vastad igaühele!
Tänu, Sulle, Issand!
Tänu, Issand, et Sa tõesti oled suurem!
Aamen.
Majandus on valdkond, mis puudutab meid kõiki.
See puudutab ka TV7 tööd.
Te ei kujuta ette,
kui väikeste annetuste kaudu see laiaulatuslik töö toimib.
Üks euro siit ja teine sealt.
Meil pole mingit suurt annetajat, isegi mitte kaks või kolm.
Sul ei pea olema miljon kontol,
et saaksid anda 1000 eurot TV7 töö heaks.
Võid anda täpselt nii palju, kui sina suudad anda.
Ometi see on palju.
Kui tahad täna toetada TV7 tööd, võid helistada numbrile 900 1777
Kõne hind Eestis on 7 eurot.
Võid kasutada ka kontonumbreid, mida näed peagi ekraanil.
Ole õnnistatud andes ja tea,
et see leiab head maapinda ning läheb heaks otstarbeks.
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin